  Анжелика Тихонова корреспондент Удмурт кылын дышетӥсьёслы «Вордскем кыл» журналлэн редакциез Удмуртилэн кунлыкезлы 100 ар тырмонлы сӥзем удмурт кылын дышетон ужрадэз дасянъя улосвылкуспо вожвылъяськон ялӥз. Со сярысь журналлэн «ВКонтакте» мерлыко вотэсысь огиназ ивортэмын. Вожвылъяськонэ нылпи садъёсын визьнодасьёс, покчи классъёсты дышетӥсьёс, кылосбуръя, шаертодонъя, ватсаса тодон-валан сётонъя дышетӥсьёс пыриськыны быгато. Ужъёсты туэ 31-тӥ толсурозь vk-red@mail.ru электрон почтае келяно. Вормисьёсты 2021-тӥ арын толшоре «Вордскем кыл» журналлэн нимлыко вотэсбамаз но мерлыко вотэсъёсысь огинъёсаз шараялозы. Озьы ик соосты Анай кыллэн калыккуспо нуналэзлы сӥзем элькун ужрадын дипломъёсын, дуно кузьымъёсын пусъёзы, нош вань пыриськисьёслы сертификатъёс сётозы. Тужгес усто ужъёсты «Вордскем кыл» журналын поттозы Вожвылъяськон сярысь пыр-почгес чӧлсконпусъя тодыны луэ. Пусъём, журналлэн редакциез озьы ик Быдӟым Атыкай ожын Вормонлы сӥзем удмурт урок ортчытонъя уж гожтонъя вожвылъяськон ялӥз.  Тегъёс: Дышетон Ижкар Удмуртия вожвылъяськон удмурткыл Удмуртилэнкунлыкезлы100ар  